馬六甲州

馬六甲（粵拼：maa5 luk6 gaap3；馬來話：Melaka），又有人叫做麻六甲，係馬來亞南面一個地方，亦都係馬來西亞第三細嘅州，面積1,650平方公里，人口約87萬。
古時明史記載為滿剌加，俾葡萄牙侵佔之後，改叫馬六甲。 根據聯合國教科文組織2008年7月7日加拿大魁北克時間上晝9點半（大馬時間下晝9點半）召開嘅世界文化遺產大會，宣佈馬六甲市正式被列入世界遺產名錄。  喺2010年10月20號舉行咗一次活動，宣布馬六甲已經達到經濟合作與發展組織所規定嘅「發達國家」嘅基準，並發表「進步馬六甲2010」嘅聲明。  麻六甲有一個受過良好教育嘅人口，《千年發展目標報告》2015所報告嘅青年識字率為99.5%。 2016年，馬六甲成為馬來西亞最安全嘅居住地。  2017年，國家犯罪率同2016年相比下降咗15.5%，有3096例被記錄在案。  2018年7月26號發表嘅2017國家社會經濟報告報告話，馬六甲係2017年失業率最低嘅地方，得1.0%。
21世紀，馬六甲得到眾多國際讚譽。佢已經被包括福布斯同埋孤獨星球在內嘅幾項出版物所列，成為亞洲同世界頂級旅遊勝地之一。   馬六甲俾 Tripadvisor 列為大馬十大最佳目的地之一。 Waze App 認可馬六甲「最佳駕駛城市」獎。喺全球範圍內，呢座歷史悠久嘅城市排喺悉尼、里斯本同巴塞隆拿等其他主要城市之前。 佢亦被 HuffPost 評為15個最佳街頭藝術城市之一。 此外，時代雜誌將馬六甲列為最適合居住同退休嘅地方之一。

城市
主要城市有馬六甲市、亞羅牙也、馬日丹那、野新、普羅士邦（馬來話：Pulau Sebang）同愛極樂。

地理
馬六甲河
馬六甲州面積有 1,664 km2（642 sq mi）。馬六甲州喺馬來西亞半島西南海岸，蘇門答臘對面，西北面係森美蘭，東面係柔佛。馬六甲州佔咗西海岸大約三分之二位置，喺首都吉隆坡以南大約 148 km（92 mi），喺馬六甲海峽上佔據中心位置。除咗一啲山仔之外，馬六甲普遍係低地，平均海拔低過海平面50米。
馬六甲河大致由北至南流過馬六甲州中心線。Kesang River形成咗馬六甲州同柔佛州東部邊界。馬六甲離岸嘅 Besar Island、Upeh Island 同 Undan Island 係馬六甲嘅一部分，可以由碼頭喺馬六甲進入。馬來西亞半島 Tanjung Tuan (Cape Rachado) 喺馬六甲州一塊飛地，喺森美蘭州海岸，同佢北部接壤。馬六甲有啲棕櫚樹環繞嘅海灘，亦有度假村，海灘包括Tanjung Bidara Beach、Klebang Beach、Puteri Beach同Pengkalan Balak Beach。
人工造馬六甲島同本島相連，亦係Malacca Gateway離岸開發第一期工程，預計喺2025年完成。

氣候
馬六甲天氣全年炎熱、潮濕、多雨，屬熱帶雨林氣候。雨量主要集中喺9月至11月期間。日同高温大約喺31和33 °C（88和91 °F）之間，夜間低温大約喺23 °C（73 °F）。

人口
馬六甲州2016年總人口大約有931,210人，每年平均人口增長2%，當中27%人口係15歲以下，而8%人口大過60歲。2015年馬六甲人口分佈係66.8%馬來人（552,700）、1.4%其他馬來西亞土著（11,500）、26.0% 華人 (215,000）、6.2% 印度人同仄迪人（Chitty）（51,400）、0.6% 係其他種族（4,800）。馬六甲有小型克里斯坦人、荷蘭人同 Temuan people社群。
馬六甲州馬來人社群整體上分咗兩個社群，佢哋係Temenggong custom 同 the Perpatih custom。其餘喺馬六甲市嘅傳統馬來村莊係Morten Village。
雞場街係馬六甲唐人街範圍。佢曾經以古董店而出名，但係之後變咗一個以衫、食物同手工藝品為特色嘅出名旅遊景點。馬六甲嘅娘惹展示出獨特嘅精品，例如家具、瓷器、陶器、特色品同食物。佢哋嘅文化喺Baba Nyonya Heritage Museum有展示。
馬六甲嘅印度人主要係泰米爾人，好多人以前係喺橡膠園做嘢ref>Kim, Khoo, Kay (18 August 1979). "Melaka dalam zaman moden". journalarticle.ukm.my.</ref>。但係，依家多人喺珠寶同布料行業到做，亦有好多係零售商、商人同埋財務公司工種。佢哋好多人住喺馬六甲小印度。仲有一條仄迪人村畀仄迪人住，啲屋係仄迪人博物館一部分。
另外，少部分講馬拉也林文嘅 Malaysian Malayali 同講泰盧固文嘅泰盧固人係馬六甲嘅印度人。All Malaysia Malayalee Association 係一個代表喺馬六甲講馬拉也林文社群嘅組織。一堆泰盧固文組織喺愛極樂，代表喺馬六甲講泰盧固文社群。
有相當有嘅旁遮普人錫克人群組住喺馬六甲，而嚟自馬六甲同國外嘅錫克教徒聚集喺Jalan Temenggong嘅gurdwara（錫克教寺廟）入面。佢哋每年都會慶祝 Guru Nanak嘅生日同Vasakhi新年。
馬六甲葡萄牙人定居點（Saint John's Village）
一班講葡萄牙話歸融話嘅克里斯坦人係16世紀同17世紀殖民者嘅後代。即使到咗今日，佢哋仍然保留住好多源自葡萄牙佔領期間嘅傳統，例如「Intrudu」嚟自葡萄牙文單字「Entrudo」（一個同水有關節日標誌住天主教禁食期四旬期嘅開始、「branyu」（係指傳統舞蹈）、「Santa Cruz」（係指每年街頭慶祝慶典）。佢哋多數住喺馬六甲葡萄牙人區範圍，大約有1,200 人。
原居民多數係Temuan 族，佢哋規模相對較細。佢哋多數住喺農村、森林附近同埋面向馬六甲海峽嘅沿海地區。馬六甲屋（Malacca houses）係喺愛極樂嘅 Aborigines博物館。

語言
馬六甲係一個多語言州屬。馬來語係馬六甲嘅官方語言，喺政府同公共部門中使用。英文亦喺商業同旅遊業中廣泛使用。一種叫「馬六甲馬來語」嘅當地馬來文係一種好特別嘅馬來文，只係喺馬六甲州入面使用。同馬來西亞其他地區相比，呢種「馬六甲馬來語」擁有自己獨特嘅發音同詞彙。其他族群語言包括各種中國方言、淡米爾文、Malayalam language、泰盧固文、旁遮普文、Kristang language（葡萄牙話歸融話）同埋唔同嘅馬拉話歸融話，例如峇峇馬來文同Malaccan Creole Malay。喺馬六甲州入面嘅主要Orang Asli語言係Temuan language。

無宗教
  
0.2%
根據2010年人口普查，馬六甲有66.1%人口信回教、24.2%信佛教、5.7%信印度教、3.0%信基督教、0.4%未知、0.2%無宗教、0.2%信道教 或者中國民間信仰，0.2%信其他宗教。
2010年人口普查亦指出，91.6%馬六甲華人係信佛教，少部分信基督教（6.7%）、各種中國民間信仰（0.7%）同回教（0.4%）。印度人方面，佢哋主要信印度教（86.3%），少部分信基督教（6.6%)、回教（3.4%）同佛教（2.8%）。非馬來人嘅馬來西亞土著群體主要信基督教（46.8%），少部分信回教（24.2%）同佛教（12.0%）。
根據馬來西亞憲法第160條，規定所有馬來人一定要信回教。

州政府
馬六甲係第一位馬來蘇丹出現嘅地方，但係今日呢個州已經無蘇丹。另外，同樣無蘇丹嘅州有檳城、沙巴同沙撈越。而另外設有州元首一職，作為州嘅最高領導者。馬六甲同聯邦政府相同為內閣制，以首席部長為州行政首長。
馬六甲由州議會同州行政議會（EXCO）管理。州議會係州嘅最高立法機關。州行政議會由執政黨嘅州行政議員組成，任期五年，對州議會負責。州議會由州元首領導。
首席部長係州政府嘅行政支柱，管理全州一切嘅行政。出於管理需要，馬六甲州分咗三個縣，由四個地方政府管理：
馬六甲歷史城市政廳漢都亞再也市議會亞羅牙也市議會野新市議會

經濟
Serkam 工業園區
旅遊業同制造業係馬六甲州兩大經濟支柱。馬六甲嘅口號係「觀光馬六甲就如觀光馬來西亞」（英文：「Visiting Malacca Means Visiting Malaysia」，馬來語：「Melawat Melaka Bererti Melawati Malaysia」）。呢度有豐富嘅文化遺產同好多歷史古跡。
除咗旅遊業，馬六甲亦係一個製造業中心，包括高技術兵器、汽車零件、電子同電腦零件。有至少23個工業園區，容納500間嚟自美國、德國、日本、台灣同新加坡嘅工廠。

文化
琼克步行門
馬六甲娘惹間屋
馬六甲以飲食聞名，華、巫菜色交融嘅娘惹係代表之一。馬六甲嘅暹羅麵條同埋Coolie Street Satay喺世界街頭食品大會2017入選世界頭50位街頭食品。
甚至喺今日，好多自葡萄牙佔領以來嘅古代傳統儀式重進行緊，例如Intrudu（標誌天主教四旬期齋戒開始嘅水節）、Branyu（傳統舞蹈）同Santa Cruz（一年一度街頭慶祝嘅節日）。
馬六甲嘅私立醫療服務吸引甚至遠自印尼同埋新加坡嘅病人。皇冠醫院（Mahkota Hospital）、艾耶爾 Keroh 海灘醫院（Hospital Pantai Ayer Keroh）同埋博特拉醫院（Hospital Putera）（前稱南方醫院，Southern Hospital）係三間主要嘅私立醫院，提供嘅服務達到先進國家水平。州政府係博特拉醫院嘅主要股東
馬六甲-印度醫藥學院（Medical College）喺1993年創辦，係由當年嘅印度總理及馬來西亞首相所簽署嘅協義下所產生嘅醫藥學院。以馬六甲中央醫院，野新縣醫院，麻坡蘇丹娜法蒂瑪專科醫院及東甲縣醫院為佢嘅教學醫院。

交通
馬六甲中央公共汽車站
同森美蘭州南部城鎮淡邊臨近嘅馬六甲邊沿城鎮普羅士邦，距離馬六甲市區以北大約30公里，設有馬六甲唯一嘅火車站。喺第二次世界大戰前淡邊同馬六甲市區有鐵道連接，但係戰爭時期畀日軍挪用建材以建造惡名昭彰嘅死亡鐵路。今日呢條支線鐵路仍然可以見到遺跡，但係自戰後至今仲未恢復。
馬六甲嘅公共巴士車站有定期巴士開去吉隆坡、新山同馬來西亞半島其他地點。馬六甲峇株安南亦有一個國際機場，多數係區域內嘅包機服務，同埋大馬飛行學院嘅教學機場。
愛極樂係馬六甲銜接南北大道嘅主要出口，馬六甲境內其他兩個大道出口係亞羅牙也嘅新邦安拔同野新。

出名購物地點
英雄廣場
英雄廣場（Dataran Pahlawan）
「爍」購物廊（The Shore Shopping Gallery）
皇冠百利廣場（Mahkota Parade）
馬六甲Aeon購物中心
愛極樂Aeon購物中心
惠勝廣場（Hatten Square）
馬六甲廣場（Melaka Mall）
漢都亞廣場（Hang Tuah Plaza）
普羅士邦邁丁霸級市場（MYDIN Hypermarket Pulau Sebang）
馬六甲直銷店（Freeport A'Famosa Outlet）
愛利盟廣場（Elements Mall）
英雄廣場同惠勝廣場喺馬六甲皇冠百利廣場正對面，以方便消費者。由於英雄廣場佔用咗原本紀念獨立嘅英雄草場，所以英雄廣場頂層有一部份起咗一座新草場以代替舊有嘅草場，以延續英雄草場嘅用途，畀馬六甲重要節日，例如馬六甲歷史城日，可以繼續喺呢度舉辦。依家英雄廣場只係開發兩個階段，進行緊嘅第三期計劃，就係增建2間酒店、行人天橋同擴建行人走道。